
A POLICISZTÁS OVÁRIUM SZINDRÓMA BIZONYÍTÉKOKON ALAPULÓ LEHETSÉGES TERÁPIÁI

Kulcsszavak: policisztás ovárium szindróma, fizikai aktivitás, szorongás, depresszió
Célkitűzés:
A policisztás ovárium szindróma egy komplex endokrin betegség, melynél a petefészken ciszták jelennek meg, ezért hormonálisan befolyásolja a pszichés és a fizikai állapotot. Kialakulását elősegíti a helytelen táplálkozás, illetve a mozgásszegény életmód. Kutatásunk célja, hogy bebizonyítsuk a testmozgás pozitív hatásást a PCOS által jelentkezett pszichés, valamit testi tünetegyüttesekre.
Adatok és módszerek:
Kutatásunk 2023 novemberében kezdődött. Keresztmetszeti kutatásunkban egy saját szerkesztésű online önkitöltős kérdőívet alkalmaztunk, melybe beválasztási kritériumaink szerint, olyan nők kerültek, akik önbevallás vagy diagnózis alapján rendelkeznek PCOS-el, valamint betöltötték 18. életévüket. A mintánkba 107 PCOS-es nő került. Mért változók: fizikai aktivitás mértéke, életminőség, depresszió és szorongás mértéke, tapasztalt testitünetek mennyisége. Kizárási kritériumaink közé tartoztak, akik nem töltötték be a 18. életévüket, valamint nem diagnosztizálták PCOS-el. Alkalmazott statisztika: leíró, Beck depresszió kérdőív, Hamilton szorongás skála, SWLS. A kutatásunkhoz két mintás T- próbát alkalmaztunk Microsoft Office Excel 2016 szoftver segítségével. (p<0,05)
Eredmények:
A rendszeresen sportoló PCOS-es nők szignifikánsan jobb életminőséggel rendelkeznek, mint nem sportoló társaik. (p=0,00) A rendszeresen sportoló nők szignifikánsan kevésbe szoronganak, mint a nem sportolók. (p=0,0) A rendszeres testmozgás szignifikánsan csökkenti a kellemetlen testi tüneteket. (p=0,00) A nem sportoló PCOSes nőknél nagyobb a depresszió mértéke, mint a sportolóknál. (p=0,00)
Következtetések:
Kutatásunk eredményei alapján a rendszeres testmozgás jelentősen pozitív hatással van a PCOS-ben szenvedő nők életminőségére, szorongására, testi tüneteire és depressziójára. A továbbiakban érdemes más tényezőket, mint például a táplálkozást vagy az alvási szokásokat is figyelembe venni, hiszen ez segíthet megérteni, hogyan befolyásolják ezek a tényezők a PCOS tüneteit.



